stanford-oval/wikipedia huggingface dataset:
Bob Froese

Bob Froese (1986)
Bob Froese (s. 30. kesäkuuta 1958 St. Catharines, Ontario) on pelaajauransa lopettanut kanadalainen jääkiekkomaalivahti.
St. Louis Blues varasi Froesen sijalta 160 vuonna 1978. Ammattilaisurallaan vuosina 1979–1990 hän pelasi National Hockey Leaguessa Philadelphia Flyersissa ja New York Rangersissa. Hän pelasi kaikkiaan kahdeksan kautta ja esiintyi 242 ottelussa, joista voitti 128.
Uransa jälkeen Bob Froese on toiminut pappina Faith Fellowship Church -kirkossa New Yorkissa.
Saavutuksia

William M. Jennings Trophy vähiten maaleja päästäneen joukkueen maalivahtina Darren Jensenin kanssa Philadelphia Flyersissa 1986
NHL:n kakkostähdistössä 1986
Aiheesta muualla

Bob Froese The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Tom Barrasso & Bob Sauve | William M. Jennings Trophyn voittaja 1986 (yhdessä Darren Jensenin kanssa) | Seuraaja: Patrick Roy & Brian Hayward |
Yöjuttu (lehti)

Yöjuttu (saks. Geisterjäger John Sinclair) on saksalainen kauhulukemisto, jota on kirjoittanut Helmut Rellergerd salanimellä Jason Dark, paremmin Jerry Cottonin tekijänä tunnettu kirjoittaja. Lehteä ilmestyi Suomessa 1982–1993 ja yksi numero vuonna 2002.
Lehdessä seikkailee Scotland Yardin ylitarkastaja, ”haamuetsivä” (saks. Geisterjäger) John Sinclair ystäviensä Sukon, Will Mallmannin ja Bill Conollyn kanssa. Lehden keskeisinä teemoina ovat oudot ja yliluonnolliset olennot ja mysteerit.
Tapahtumapaikat

Sarjassa on todellisten tapahtumapaikkojen (Skotlanti, Englanti jne.) lukuisia paralleelimaailmoja. Tällaisia ovat esimerkiksi Aibon, Atlantis, Maagikkojen planeetta, Avalon ja Vampyyrimaailma. Aibon on sekä druidien paratiisi että kiirastuli. Siellä on niin hyvä kuin pahakin puoli. Pahaa puolta hallitsee Guywano-druidi. Hyvässä sen sijaan asuu Sinclairin ystävä Punainen Ryan. Aibonissa on lisäksi Ajan pyörä, jota harmaat miehet varitoivat. Atlantis on mereen vajonnut manner. Musta kuolema toimi siellä. Maagikoiden planeetta kiersi Atlantiksen mannerta ja tuhosi sen syöksyessään siihen. Siellä on myös Helvetin suot, jossa Musta kuolema syntyi. Kultainen pistooli on myös Atlantiksesta. Avalon on kuningas Arthur -legendojen tarunhohtoinen saari - Musta graali on myös täällä. Vampyyrimaailma oli Luciferin lahja Dracula II:lle. Musta kuolema valloitti tämän maailman ja yritti herättää Atlantiksen jälleen henkiin. Hänen kuolemansa jälkeen Vampyyrimaailma oli kuitenkin jälleen Dracula II:n hallussa.
Maagiset aseet ja esineet > Sinclair-ryhmän aseet

Sinclairin vahvin ase on hänen hopeinen ristinsä. Hän on ristin perillinen ja siten valon poika, jonka tehtävänä on taistella pimeyden voimia vastaan. Hän sai tämän tehtävän Vera Mönössy -nimiseltä mustalaisnaiselta, jonka hän pelasti mukiloinnilta. Profeetta Hesekiel takoi ristin Babylonin vankeudessa. John aktivoi sen huutamalla ääneen neljän arkkienkelin nimet. Arkkienkelit ovat vihkineet ristin ja heidän nimikirjaimensa ovat ristissä: Mikael, Gabriel, Rafael ja Uriel. Ristin voi myös aktivoida latinankielisellä lauseella "Terra pestem teneto – Salus hic maneto!"
Toinen erittäin vahva Sinclairin ase on Hopeinen bumerangi. Se oli tehty "Pahojen unien kirjan" viimeisistä sivuista. Bumerangilla Sinclair tuhosi ensimmäisen päävastustajansa Mustan kuoleman - myöhemmin myös lukuisia muita vastustajiaan. Se oli välillä Tohtori Kuoleman hallussa, joka sen avulla katkaisi Paholaisen tyttären Asmodinan pään. Sinclairin muita aseita ovat hopealuodeilla ladattu Beretta (92FS-malli) ja hopeinen tikari. Vihkivedellä käsitellyt hopealuodit valaa skotlantilaisen luostarin munkkiseppä. Sinclairilla on aseeseensa luonnollisesti myös tavallisia lyijyluoteja joskin niitä tarvitaan hyvin harvoin, lähinnä pimeän voimien kanssa liittoutuneita mutta vielä varsinaista tartuntaa saamatta jääneitä mafiagangstereita vastaan.
Sinclairilla on myös vihkivedellä pyhitetty hopeinen tikari, jonka pelkkä kosketuskin on miltei tappava pimeyden olennoille.
Sukolla on mustamaaginen demoniruoska ja valkomaaginen Buddhan sauva. Demoniruoska on valmistettu Nyrana-demonin ihosta ja sen kolme nahkasiimaa kiertyvät vastustajan ympärille ja tappavat hänet. Buddhan sauvan avulla sen kantaja voi pysäyttää ajan 5. sekunniksi lausumalla sanan ”Topar”. Vaikutuksen aikana ei kuitenkaan saa tappaa ketään – ihmistä, eläintä tai demonia – koska sauva silloin menettäisi tehonsa.
Johnin ystävällä Bill Conollylla on mustamaaginen kultainen pistooli. Se on peräisin Atlantiksesta ja ampuu limaa, joka ympäröi vastustajan ja hävittää tämän. Tällä aseella Sinclairin onnistui tuhota Musta kuolema tämän paluun jälkeen.
Aiemmin Bill Connolly suosi myös mustamaagista demonipyöveli Desteron miekkaa.  Miekka kuitenkin tuhoutui hopeabumerangin osumasta: nelikätinen paholainen eli Apinapiru sieppasi bumerangin kesken heiton ja aikoi tappaa Sinclairin sillä, mutta Bill pysäytti heiton miekalla, joka mustamaagisena esineenä tuhoutui bumerangin osumasta. Lisäajan turvin Suko sai kuitenkin tilaisuuden ja hänen demoniruoskansa teki Apinapirusta riekaleita.
Maagiset aseet ja esineet > Muita tärkeitä maagisia esineitä

Sarjassa esiintyy jatkuvasti maagisia aseita ja esineitä. ”Pahojen unien kirja” sisältää Helvetin salaisuudet ja sen viimeisistä sivuista muodostettiin hopeinen bumerangi. Hyvyyden ja pahuuden kuutiot ovat vahvoja aseita, jotka pystyvät kumoamaan toistensa vaikutuksen. Ne ovat Kummituksen ja temppeliherrain johtajan Godwin de Salierin hallussa. Musta graal on tärkeä ja se on Avalonissa. John Sinclair käyttää myös pentagrammia suojautuakseen henkiä vastaan. "Gnostinen jalokivi", oli myös tärkeä amuletti, joka pystyi tuhoamaan alempia demoneja. Koska jalokiven magia ei ollut yhteensopiva hopeisen ristin kanssa, se tuhoutui jouduttaan vahingossa kosketuksiin sen kanssa.
Nyrana-demonilta saatiin mustamaaginen keihäs, joka sittemmin oli Myxin-velhon pääase.
Ehkä salaperäisin kaikista oli Onnettomuuden kuutio, jota käytti pääasiassa Solo Morasso.  Sen avulla hän pystyi siirtymään paikasta toiseen, luomaan pirullista kudokset hajottavaa kuolemansumua sekä kutsumaan paikalle muiden ulottuvuuksien olentoja, kuten Nadine Bergerin surmaksi koituneen Murhahirviön. 
Kuutio oli hetkittäin Sinclairin hallussa, mutta sen lopullinen kohtalo on epäselvä.
Joskus harvoin on käytetty myös kertakäyttöisiä aseita: esimerkiksi Luurankolaiva tuhottiin vihkivedellä käsitellyllä räjähteellä.
Yöjuttu-taskukirjat

Yöjuttu-taskukirjat ovat samanmittaisia kuin lehdissä julkaistut tarinat; väljällä fontilla ja asettelulla ne on saatu taskukirjamuotoon sopivaksi.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Numero | Nimi | Suomentaja | Alkuteos | Sarja | Numero | Vuosi |
| 1987 | 1 | Mestatun miehen mysteerio | Heikki Haveri | Dr. Satanos | Gespenster-Krimi | 17 | 08.01.1974 |
| 1987 | 2 | Markiisittaren marmorihauta | Heikki Haveri | Das Leichenhaus der Lady L. | Gespenster-Krimi | 25 | 05.03.1974 |
| 1988 | 1 | Pyramidin paholainen | Heikki Haveri | Sakuro, der Dämon | Gespenster-Krimi | 31 | 16.04.1974 |
| 1988 | 2 | Vampyyrien hautausmaa | Heikki Haveri | Friedhof der Vampire | Gespenster-Krimi | 34 | 07.05.1974 |
| 1988 | 3 | Helvetin tytär | Heikki Haveri | Die Tochter der Hölle | Gespenster-Krimi | 38 | 04.06.1974 |
| 1988 | 4 | Lasisten arkkujen arvoitus | Heikki Haveri | Das Rätsel der gläsernen Särge | Gespenster-Krimi | 42 | 02.07.1974 |
| 1989 | 1 | Demonos | Heikki Haveri | Dämonos | Gespenster-Krimi | 49 | 20.08.1974 |
| 1989 | 2 | Vampyyrin morsiamet | Heikki Haveri | Die Bräute des Vampirs | Gespenster-Krimi | 57 | 15.10.1974 |
| 1989 | 3 | Koukkusorminen kyttyräselkä | Heikki Haveri | Der Gnom mit den Krallenhänden | Gespenster-Krimi | 61 | 12.11.1974 |
| 1989 | 4 | Paholaisen pääkallot | Heikki Haveri | Die teuflischen Schädel | Gespenster-Krimi | 66 | 17.12.1974 |
Blizzard Entertainment

| Blizzard Entertainment |
| --- | --- |

Perustettu:  1991 nimellä Silicon & Synapse 1994 nimellä Blizzard Entertainment
Perustaja:  Allen Adham, Michael Morhaime ja Frank Pearce
Puheenjohtaja:  Johanna Faries
Kotipaikka:   Kalifornia, Yhdysvallat
Toimiala:  videopeliteollisuus
Tuotteet:  Warcraft Diablo StarCraft World of Warcraft Hearthstone Overwatch
Emoyhtiö:  Activision Blizzard
Kotisivu:  www.blizzard.com
Infobox OKVirheellinen NIMI-arvo: 
Blizzard Entertainment on yhdysvaltalainen videopelien kehittämiseen ja julkaisuun keskittynyt yritys. Yhtiön päämaja sijaitsee Kalifornian Irvinessä.
Historia

Blizzard Entertainmentin perustivat Michael Morhaime, Allen Adham ja Frank Pearce vuonna 1991 nimellä Silicon & Synapse. Yhtiö kehitti pelejä, kuten Rock & Roll Racing ja The Lost Vikings (julkaisijana Interplay Productions). Vuonna 1994 levittäjä Davidson & Associates osti Blizzardin 6,75 miljoonalla dollarilla. Vain vähän myöhemmin Blizzard julkaisi läpimurtopelinsä Warcraftin.
Blizzard on tämän jälkeen vaihtanut omistajaa useita kertoja: CUC osti Davidson & Associatesin vuonna 1996, ja CUC yhdistyi HFS Corporationin kanssa muodostaakseen Cendant Softwaren vuonna 1997. Vuonna 1998 Cendant, myös Blizzard, myytiin ranskalaiselle julkaisijalle Havasille, joka oli ranskalaisen Vivendin omistuksessa. Activision, Vivendi Games sekä Vivendin omistama Blizzard Entertainment yhdistyivät maailman suurimmaksi videopelijulkaisijaksi vuonna 2008. Tämä sai nimekseen Activision Blizzard.
Vuonna 2016 julkaistu Overwatch on kahdeksas miljardin dollarin myyntiin yltänyt peli.
Alkuvuodesta 2019 tuloksen julkistamisen jälkeen Activision-Blizzard ilmoitti irtosanovansa  noin kahdeksansataa 9600 työntekijästään. Irtisanomiset kohdistuivat lähinnä Blizzardiin.
Heinäkuussa 2021 Kalifornian osavaltion oikeudenmukaisen työllistämisen ja asumisen viranomaiselin (DFEH) nosti Activision-Blizzardia vastaan oikeuskanteen vuosia jatkuneesta työsyrjinnästä ja seksuaalisesta häirinnästä Blizzardilla, erityisesti naistyöntekijöitä kohtaan. DFEH tutki tapausta kahden vuoden ajan, jolloin monet Blizzardin naistyöntekijät toivat esille lukuisia työsyrjintään ja seksuaaliseen ahdisteluun liittyviä tapauksia. Muun muassa naisille oli maksettu vähemmän palkkaa kuin samoissa asemissa oleville miestyöntekijöille, naisia kourittiin ja miehet jopa vitsailivat naisten kuullen raiskaamisesta. Raskauttavin ilmennyt tapaus DFEH:n tutkinnassa oli, että eräs Blizzardin naistyöntekijä teki työmatkalla itsemurhan ahdistelun seurauksena. Raskauttavaa oli myös, että Blizzardin johtohenkilöstö ja henkilöstöosasto tiesivät työsyrjinnästä ja seksuaalisesta ahdistelusta, mutta eivät koskaan puuttuneet asiaan. Pian kanteen julkistuksen jälkeen monet Blizzardin johtohahmoista, muun muassa puheenjohtaja J. Allen Brack, lähtivät Blizzardilta.
Blizzardin kaikki pelit suljettiin Kiinassa 23. tammikuuta 2023. Blizzard ja kiinalainen julkaisija NetEase eivät päässeet sopimukseen lisenssiehdoista.
Microsoftin hankittua Activision-Blizzardin Microsoftin toimitusjohtaja Phil Spencer ilmoitti, että Blizzardin vuonna 2022 paljastettu selviytymispeli Odyssey perutaan. Pelin julkaisua oli suunniteltu vuodelle 2026. Joitakin työntekijöitä siirretään Blizzardin muihin projekteihin ja 1900 työntekijää irtisanotaan. Irtisanomiset vaikuttavat myös Xbox- ja ZeniMax Media -liiketoimintoihin.
Videopelit

| --- | --- |
 Huomattavia videopelejä: The Lost Vikings (1992)  Rock & Roll Racing (1993)  Blackthorne (1994)  Warcraft: Orcs & Humans (1994)  The Lost Vikings II (1995)  Titan (peruutettu)  Hearthstone (2014)  Heroes of the Storm (2015)  Overwatch (2016)  Overwatch 2 (2022) :  Huomattavia pelisarjoja: Diablo  StarCraft  Warcraft
Aiheesta muualla

Wikimedia Commonsissa on kuvia tai muita tiedostoja aiheesta .
Blizzardin kotisivut
Black Heavy Metal

| Black Heavy Metal Wizzard |
| --- | --- | --- |

Studioalbumin tiedot
 Julkaistu: 15. lokakuuta 2001
 Tuottaja(t): Bernd C. Groß & Klaus Spangenberg
 Tyylilaji: black metal, heavy metal
 Kesto: 46.19
 Levy-yhtiö: Gutter Records
Wizzard muut julkaisut
| Tormentor 2000 | Black Heavy Metal 2001 | Metal Forever Vol. 1 2003 |
Black Heavy Metal on suomalaisen metalliyhtyeen Wizzardin neljäs ja viimeinen studioalbumi. Se on julkaistu vuonna 2001 levymerkillä Gutter Records.
Kappaleet

Black Heavy Metal – 3.23
Maleficium 1590 – 4.10
The Tell-Tale Heart – 7.07
Red Eyes in the Night – 3.46
Soul of a Devil – 5.18
Under the Eastern Sun – 7.14
Friday the Thirteenth – 3.38
54 Stakes – 6.46
The Grandmaster's Curse – 4.57
Kokoonpano

Teemu Kautonen – kitara, laulu
Johnny – kitara
Daniel Reiß – basso
Cy Ghul – rummut
Aiheesta muualla

Albumi Black Heavy Metal Encyclopaedia Metallum -sivustolla (englanniksi)
Black Heavy Metal discogs.com -sivustolla
BAM (elokuva)

| BAM |
| --- | --- |
 Elokiuvan juliste.
Ohjaaja:  Jouni Hiltunen
Käsikirjoittaja:  Jouni Hiltunen
Tuottaja:  Kaarle Aho Piret Tibbo-Hudgins
Säveltäjä:  Pessi Levanto
Kuvaaja:  Tahvo Hirvonen Jouni Hiltunen
Leikkaaja:  Anne Lakanen
Valmistustiedot
Valmistusmaa:  Suomi Viro
Tuotantoyhtiö:  Making Movies Allfilm
Ensi-ilta:  2008 (Docpoint)
Kesto:  73 minuuttia
Alkuperäiskieli:  suomi venäjä
Aiheesta muualla
IMDb 
Elonet
Infobox OKNimi-testi OK: 
BAM on vuonna 2008 valmistunut suomalais-virolainen dokumenttielokuva venäläisten komsomoltyöläisten haaveesta rakentaa rautatie Baikalin ja Amurin välille. Elokuvan on käsikirjoittanut ja ohjannut Jouni Hiltunen ja tuottanut helsinkiläinen tuotantoyhtiö Making Movies.
Synopsis

BAM eli Baikalin–Amurin päärata (Baikalo-Amurskaja Magistral) oli Leonid Brežnevin utopistiselta vaikuttanut suunnitelma rakentaa yli 3 500 kilometriä rautatietä ja yli 200 asemaa ja kaupunkia Etelä-Siperiaan viidessä vuodessa. Työntekijöiksi valittiin Komsomol-nuoria eli Neuvostoliiton kommunistisen puolueen nuorisojärjestön jäseniä.
”Tämä projekti tulee ratkomaan taloudelliset ongelmamme. Kehotan teitä jättämään arkielämänne ja ilmoittautumaan mukaan tähän isänmaalliseen projektiin”, Leonid Brežnev julisti maaliskuussa 1974.
Ehkäpä viimeistä kertaa neuvostohallitus onnistui rekrytoimaan kymmeniä tuhansia idealistisia nuoria, jotka todella uskoivat asiaansa. He olivat BAM-radan pioneereja, jotka jättivät kotinsa ja vanhempansa Neuvostoliiton eurooppalaisissa osissa ja muuttivat Siperiaan. Filmiryhmät seurasivat vuosikausia radan rakentamista. Dokumentteja ja uutispätkiä käytettiin propagandamateriaalina sekä Neuvostoliitossa että lännessä.
Viisivuotissuunnitelma radan valmistumiseksi muuttui toiseksi viisivuotissuunnitelmaksi, ja lopulta rakentaminen kesti peräti 30 vuotta.
Dokumenttielokuva BAM kertoo BAM:in rakentajista – ihmisistä, jotka rakensivat omin käsin tulevaisuutensa sekä perustivat perheensä ja kasvattivat lapsensa radan varrella. Heistä tuli ensin sankareita, mutta Neuvostoliiton hajottua heidät unohdettiin.
Elokuvan kaksi päähenkilöä, Aleksander Bondar ja Ivan Varsavskij, työskentelivät BAM:illa työprikaatien johtajina. Heidät nimitettiin Sosialistisen työn sankareiksi ja heistä tuli aikanaan – kiitos filmiryhmien ja television – äärimmäisen kuuluisia ihmisiä Neuvostoliitossa.
Elokuvan päähenkilöt

Alexander Bondar
Ivan Varsavskij
Nina Filatova
Tuotantoryhmä

käsikirjoitus ja ohjaus Jouni Hiltunen
kuvaus Tahvo Hirvonen (Jouni Hiltunen 2. kuvaaja)
äänittäjät Ivo Felt, Rein Urm
äänisuunnittelu ja miksaus Ivo Felt, Mario Narbekov/Aatomik studio
leikkaaja Anne Lakanen
leikkaajan assistentti Ville Hiltunen
graafikko Mikko Teerenhovi
säveltäjä Pessi Levanto
tuotantopäällikkö Alexander Gutman
tuottaja Virossa Piret Tibbo-Hudgings / Allfilm Oü
tuottaja Kaarle Aho / Making Movies Oy
Festivaalit

DocPoint – Helsingin dokumenttielokuvafestivaali 2008
Tampereen elokuvajuhlat 2008, Uutta kotimaista -sarja
Visions du Réel, Nyon, Sveitsi, 17.–23.4.2008
Nordische Filmtage Lübeck, Lyypekki, Saksa, 29.10.–2.11.2008
Palkinnot

Valtion laatutuki 2008
Aiheesta muualla

http://www.elokuvakontakti.fi/site/?lan=1&page_id=116
http://www.imdb.com/title/tt1520267/
https://www.idfa.nl/industry/tags/project.aspx?id=ee1e4243-2df3-44ac-8be5-56659e994ec3 (Arkistoitu – Internet Archive)
http://mamo.fi/bam-baikal-amur-magistral/ (Arkistoitu – Internet Archive)
Koivisto, Ilona: Dokumentaristia kiinnostavat äärimmäiset tapahtumat Yle Uutiset.  16.10.2012.
Benavente

| Benavente |
| --- | --- |
 lippu:  vaakuna
 Benavente Portugalin kartalla
 Koordinaatit: 38°59′N, 8°49′W 
Valtio:  Portugali
Alue:  Alentejo
Ala-alue:  Lezíria do Tejo
Piiri:  Santarém
Hallinto:  
 – Hallinnon tyyppi:  Kunta
 – Pormestari:  Carlos Coutinho
Pinta-ala:  
 – Kokonaispinta-ala:  521,38 km²
Väkiluku (2011):  29 019
 – Väestötiheys:  55,6 as./km²
 
 www.cm-benavente.pt 
Infobox OKVirheellinen NIMI-arvo: 
Benavente on kunta Portugalissa, jonka pinta-ala on 521,4 neliökilometriä [lähde? ]. Asukkaita on noin 29 000. Kunta sijaitsee Alentejon alueella, Lezíria do Tejossa, Santarémin piirissä ja kunnan vapaapäiväselvennä on helatorstaina. Kunnan pormestarina toimii Carlos Coutinho ja kunnalla on neljä freguesiaa.
Freguesiat

Barrosa
Benavente
Samora Correia
Santo Estêvão
Aiheesta muualla

Kuvia tai muita tiedostoja aiheesta Benavente Wikimedia Commonsissa
Santarémin piirin kunnat
Abrantes
Alcanena
Almeirim
Alpiarça
Benavente
Cartaxo
Chamusca
Constância
Coruche
Entroncamento
Ferreira do Zêzere
Golegã
Mação
Ourém
Rio Maior
Salvaterra de Magos
Santarém
Sardoal
Tomar
Torres Novas
Vila Nova da Barquinha
Barry Trotter

Barry Trotterit ovat yhdysvaltalaisen Michael Gerberin kirjoittamia parodioita J. K. Rowlingin kirjoittamista suosituista Harry Potter -kirjoista. Kirjoja on kolme ja ne on kaikki suomennettu. Gerberin kirjat sijoittuvat Pötymähkän velhokouluun, jonka oppilaasta Barry Trotterista kirjat kertovat.
Sarjan kirjat:
Barry Trotter and the Shameless Parody, suom. Barry Trotter ja häpeämätön parodia (Kustannusosakeyhtiö Sammakko, 2005)
Barry Trotter and the Unnecessary Sequel, suom. Barry Trotter ja tarpeeton jatko-osa
Barry Trotter and the Dead Horse, suom. Barry Trotter ja kuollut hevonen
Barry Trotter ja häpeämätön parodia

Parodian ensimmäisessä osassa velhokoulu Pötymähkän pihan on vallannut joukko tuhojaan tekeviä mäskejä. Koulun rehtori Alpo Bumblemore uskoo, että koulun kuuluisimmasta oppilaasta Barry Trotterista tekeillä oleva elokuva vain pahentaisi tilannetta. Niinpä hän lähettää Barryn estämään elokuvan valmistumisen ystäviensä Lon Measleyn ja Ermine Cringerin kanssa, tai vaihtoehtona on erotus koulusta ja Barry joutuminen oikeaan työhön.
Barry Trotter ja tarpeeton jatko-osa

Nyt 38-vuotias Barry palaa Ermine-vaimonsa kanssa Pötymähkään, jonne on menossa myös heidän poikansa, ensimmäistä vuotta koulussa aloitteleva Nigel. Rehtorille sattuvan oudon tapauksen johdosta Barrystä ja Erminestä tehdään koulun tilapäiset rehtorit. Vain hetken rehtorin virasta nautittuaan Barry huomaa saaneensa oudon nuorentumistaudin. Aluksi asia vaikuttaa loistavalta, mutta pian selviää karmea fakta: ennen pitkää Barry saavuttaa nollan vuoden iän ja kuolee. Yhdessä Erminen kanssa he ryhtyvät keksimään parannuskeinoa. Ja kuka on salaperäinen kommandopipoon pukeutuva professori Mumbelmumbel?
Barry Trotter ja kuollut hevonen

Barryn nuorentumistauti saatiin pysäytettyä, mutta valitettavasti hän jäi yhdeksänvuotiaan näköiseksi. Niinpä Ermine passittaa miehensä tohtori Ritalin istunnoille. Hypnoosia käyttäen palataan Barryn menneisyyteen ja yritetään selvittää nuoruuden aikaisia traumoja, jotka mahdollisesti estäisivät vanhenemisen.
Nimiluettelo

Muutamia kirjassa esiintyviä nimiä (alkuperäinen vasemmalla):
Harry Potter – Barry Trotter, trotter tarkoittaa englanniksi ravuria ja sorkkaa.
Ron Weasley – Lon Measly, hän sai ruhjun iskun päähänsä, joka tuli toiselta puolelta päätä ulos, ja hän sai uudet kultaisennoutajan aivot eli hän vihaa kiroilua ja on vasikka. Lonin sukunimi Measly tarkoittaa englanniksi vaivaista ja tuhkarokkoista.
Hermione Granger – Ermine Cringer, ermine tarkoittaa englanniksi kärppää.
Albus Dumbledore – Alpo Bumblemore, Bumblemore on johdettu kimalaista tarkoittavasta englanninkielisestä sanasta bumblebee.
Lordi Voldemort – lordi Valumart
Rubeus Hagrid – Hafwid
Fred Weasley – Ferd Measly
George Weasley – Jorge Measly
Sirius Musta – Serious Mistä. Seriouksen etunimi Serious tarkoittaa englanniksi muun muassa vakavaa ja totta.
J. K. Rowling – J.G. Rollins
Minerva McGarmiwa – Mrs. McKurniva
Severus Kalkaros – Severi Nalkutus
Melkein Päätön Nick – Lähes Aivoton Bill, joka raahaa perässään pikkuaivojaan ja selkäydintään.
Draco Malfoy – Dorco Malfeasance
Aiheesta muualla

Barry Trotter ja häpeämätön parodia RisingShadow-sivustolla
Black Hebrew Israelites

Black Hebrew Israelites -liikkeen edustajia marssimassa kadulla.
Black Hebrew Israelites on uskonnollinen ryhmittymä, jonka mukaan afroamerikkalaiset, joidenkin alaryhmien mukaan myös alkuperäisamerikkalaiset ja latinot, ovat juutalaisten sijasta muinaisten Israelin heimojen todellisia jälkeläisiä ja Jumalan valittu kansa. Sen opissa on vaikutteita juutalaisuuden ja kristinuskon lisäksi muun muassa vapaamuurariudesta ja okkultismista. Liike sai alkunsa Yhdysvalloissa 1890-luvulla osana mustien nationalistien liikehdintää, ja se on jakaantunut useisiin alajärjestöihin oppeja ja johtajuutta koskevien sisäisten kiistojen vuoksi. Black Hebrew Israelites -liikkeellä ei ole yhteyttä tummaihoisiin juutalaisiin, kuten etiopianjuutalaisiin.
Liike on herättänyt kiistaa, ja sen sisällä esiintyy ääriajattelua, esimerkiksi uskomusta mustien rodullisesta ylivertaisuudesta. Ihmisoikeusasiajärjestö Southern Poverty Law Center luokittaa 144 Black Hebrew Israelites -alaryhmää viharyhmäksi.